# สุทธิพงษ์ ธรรมวุฒิ
สุทธิพงษ์ ธรรมวุฒิ (ชื่อเล่น: เช็ค) เกิดเมื่อ 28 ธันวาคม พ.ศ. 2505 ที่ตำบลท่าตะเภา อำเภอเมือง จังหวัดชุมพร เป็นผู้จัดรายการ พิธีกร นักแสดง ปัจจุบัน ดำเนินรายการ คนค้นตน และเป็นผู้บริหารในบริษัท ทีวีบูรพา จำกัด

 ประวัติ 
สุทธิพงษ์ ธรรมวุฒิ เป็นบุตรของ อาจารย์สมาน ธรรมวุฒิ และนางชูศรี ธรรมวุฒิ มีพี่น้องรวมกัน 5 คน

สุทธิพงษ์ จบการศึกษา ศิลปศาสตรบัณฑิต (ศึกษาศาสตร์) สาขาวิชาจิตวิทยาและการแนะแนว จากคณะศึกษาศาสตร์ มหาวิทยาลัยสงขลานครินทร์ วิทยาเขตปัตตานี เมื่อปีการศึกษา พ.ศ. 2526

 วงการบันเทิง 

สุทธิพงษ์พลิกผันตัวเองมาทางสายบันเทิง โดยได้รับทุนเป็นนักเรียนทุนจากโรงเรียนการแสดงสหมงคลฟิล์ม ซึ่งสอนโดย หม่อมหลวงพันธุ์เทวนพ เทวกุล , อาจารย์รัศมี เผ่าเหลืองทอง , อาจารย์บุรณี รัชไชยบุญ ฯลฯ เมื่อเรียนจบก็คลุกคลีอยู่ในแวดวงละครเวที ทั้งเป็นนักแสดงและเป็นคนเบื้องหลัง โดยเริ่มจากการเป็น Stage Manager และนักแสดงละครเวทีเรื่อง "กาลิเลโอ" ซึ่งเป็นผลงานชิ้นแรก ของคณะละคร `28 กำกับการแสดงโดย รัศมี เผ่าเหลืองทอง ตามด้วยละครเวทีเรื่อง "อยากให้ชีวิตนี้ไม่มีเธอ" กำกับการแสดงโดย รัศมี เผ่าเหลืองทอง

ต่อมาได้เข้าทำงานด้วยการเป็นนักแสดงและผู้จัดฉากและผู้ช่วยผู้กำกับละครเวทีเรื่องต่าง ๆ อาทิ  "สู่ฝันอันสูงสุด" ที่กำกับการแสดงโดย ยุทธนา มุกดาสนิท และนำแสดงโดย ศรัณยู วงษ์กระจ่าง ในปี พ.ศ. 2529 และเป็นผู้ช่วยผู้กำกับ 2 ให้ภาพยนตร์เรื่อง "หลังคาแดง" กำกับโดย ยุทธนา มุกดาสนิท นำแสดงโดย ธงไชย แมคอินไตย์ และ จินตหรา สุขพัฒน์ ในปี พ.ศ. 2530

ในปี พ.ศ. 2532 ได้เขียนบท และกำกับการแสดงละครเวทีเรื่อง "วิญญาณอลเวง" ของ มณเฑียรทองเธียร์เตอร์ ที่นำแสดงโดย ขวัญภิรมย์ หลิน และ สัญญา คุณากร  ต่อมาได้เข้าทำงานกับ บริษัท เจเอสแอล จำกัด ในตำแหน่ง ครีเอทีฟ ร่วมเขียนบทให้รายการเกมโชว์ "เกมจุดเดือด" และ "วิก 07"  และเลื่อนขึ้นมาเป็นโปรดิวเซอร์ควบคุมการผลิตรายการ "เจาะใจ", "People Talk", สารคดีชุด "สู่ยุคภูมิปัญญาไท" ตอน ธนาคารของคนยาก (สัจจะสะสมทรัพย์) ,ชุมชนยางพารา และ ชายโง่แห่งท่าสะท้อน, "สัญญามหาชน" เป็นต้น  

ในปี พ.ศ. 2545 ได้ก่อตั้งบริษัท ทีวีบูรพา จำกัด ผลิตรายการ "สู้แล้วรวย" ร่วมกับดำรง พุฒตาล และเข้าร่วมหุ้นกับ บริษัท เจเอสแอล จำกัด ผลิตรายการ "คนค้นฅน" ทำหน้าที่โปรดิวเซอร์ และคนเดินเรื่อง (พิธีกร) ให้รายการด้วยจนถึงปัจจุบัน ซึ่งประสบความสำเร็จมาก ได้รับรางวัลผู้ดำเนินรายการดีเด่น รางวัลโทรทัศน์ทองคำประจำปี พ.ศ. 2546 
สุทธิพงษ์ ธรรมวุฒิ คนสร้าง Role Model จากผู้จัดการออนไลน์

นอกจากผลงานที่กล่าวมาข้างต้น เขายังเป็นนักเขียน โดยมีผลงานรวมเรื่องสั้น "รากเหง้า" สำนักพิมพ์นกสีเหลือง โดยมีผลงานเรื่องสั้น "เนื้อสองชิ้น" และ "ผู้เจ็บป่วย" ได้รับรางวัลช่อการะเกด และแพรวสำนักพิมพ์ และเจ้าของนิตยสารในเครือของบริษัททีวีบูรพา อีกด้วย

 ผลงานการแสดง 
กลางปี พ.ศ. 2554 ได้แสดงนำในภาพยนตร์เรื่อง "ขุนรองปลัดชู" โดยรับบทเดียวกับชื่อเรื่อง ที่ออกฉายทางไทยพีบีเอส จากการกำกับโดย สุรัสวดี เชื้อชาติ ขุนรองปลัดชู วีรชนคนถูกลืม จากกระปุกดอตคอม แต่ได้รับความนิยมสูงจนได้รับการรวบรวมเป็น VCD และ DVD ความนิยมสื่อ

 ชีวิตส่วนตัว 
สุทธิพงษ์ แต่งงานกับ นางเลิศลักษณ์ ธรรมวุฒิ เมื่อ 19 พฤศจิกายน พ.ศ.2537 มีธิดาด้วยกัน 2 คน ได้แก่
 1.พิมพ์บูรพา ธรรมวุฒิ (น้องแก้ม)
 2.อุษาคเนย์ ธรรมวุฒิ (น้องกล่อม)

 กรณีความเห็นกรณีข้าว 
ในช่วงปี พ.ศ. 2556 สุทธิพงษ์ได้โพสต์ข้อความในเฟซบุ๊กส่วนตัวโดยระบุว่ามีโรงสีข้าว 3 แห่งที่เตรียมส่งข้าวในออกจำหน่ายให้ผู้ผลิตข้าวรายใหญ่ ซึ่งเป็นโรงสีของภาคอีสานและมีสมาชิกสภาผู้แทนราษฎรของพรรคเพื่อไทยเป็นเจ้าของ นอกจากนี้ยังกล่าวอีกทำนองว่าข้าวที่ส่งออกมาจำหน่ายมีสารพิษตกค้าง ไม่สามารถละลายในน้ำได้ เมื่อหนูรับประทานแล้ว จะตายภายใน 5 นาที และกล่าวเชิญชวนให้งดซื้อข้าวบรรจุถุงบางยี่ห้อ 'สุทธิพงษ์ ธรรมวุฒิ' รับโพสต์พลาด - ยืนยันไม่มีอกุศลเจตนาใดๆ โดยต่อมามีการออกมายอมรับว่าไม่ได้ตั้งใจโพสต์ข้อความดังกล่าว และไม่มีเจตนาว่าร้ายใดๆกับผู้ผลิตข้าวบรรจุถุงบางยี่ห้อ  ภายหลังผู้ประกอบการข้าวสารบรรจุถุงยี่ห้อที่ถูกสุทธิพงษ์กล่าวถึง และสมาคมผู้ประกอบการข้าวถุงไทย ได้เตรียมการยื่นฟ้องหมิ่นประมาทสุทธิพงษ์  และผู้ผลิตข้าวบรรจุถุงยี่ห้อหนึ่ง ได้เชิญนายสุทธิพงษ์เยี่ยมชมการผลิตข้าว และทางบริษัทยอมรับการออกมาขอโทษของสุทธิพงษ์ ก่อนจะถอนฟ้องสุทธิพงษ์ในภายหลัง 17-7-56 ข่าวค่ำDNN ข้าวตราฉัตรถอนฟ้องสุทธิพงษ์